kardosdrur/scandi-wiki huggingface dataset:
Folketingsmedlemmer valgt i 2007

Folketingets medlemmer (MF) tæller 179 medlemmer (mandater). Heraf er to fra Færøerne og to fra Grønland (nordatlantiske mandater). Medlemmerne vælges fra 12 valgkredse for en periode på op til fire år.

Mandaterne blev ved valget fordelt som følger på partierne (senere partiskift og ændringer er ikke medtaget):

Alfabetisk liste over medlemmer valgt til Folketinget ved valget den 13. november 2007.

Valgte medlemmer ved valget 13.11.2007

Parti- og personskift i perioden 2007-11

Partiskift 
(OBS: Ny Alliance skiftede 28. august 2008 navn til Liberal Alliance og fik ved samme lejlighed nyt principprogram, ligesom man skiftede valgbogstav (fra Y til I). I tabellen er brugt det navn, partiet havde ved partiskiftet)

Personskift

Eksterne henvisninger 
 Valg 07  – dr.dk

2007
2007
Morten Christiansen

Morten Christiansen (født 4. januar 1978 i Aarhus) er en dansk fodboldspiller, hvis primære position er på den centrale midtbane.

Spillerkarriere 
Midtbanespilleren er opvokset i Aarhus og startede sin seniorkarriere i fodboldafdelingen under Idrætsklubben Skovbakken, hvorpå han skiftede til naboklubberne Vejlby-Risskov Idrætsklub og Aarhus Fremad. Han kom til Lyngby Boldklub i 2004 fra AC Horsens med henblik på hans civilingeniørstudie i København. Han blev i 2006/07-sæsonen kåret til sæsonens bedste spiller af fanklubben Blue Vikings.

Ekstern kilde/henvisning 
 Spillerprofil på lyngby-boldklub.dk 
 FC Royal Hjemmeside 

Fodboldspillere fra Danmark
Fodboldspillere fra AC Horsens
Fodboldspillere fra Lyngby Boldklub
Personer fra Aarhus
Bent Illum

Bent Mynster Illum (født 1. december 1944), sløjdlærer, cand.pæd. & Ph.D. i sløjd, ansat som sløjdlærer (lektor) på Dansk Sløjdlærerskole og efter pensionsalderen fortsat som timelærer.

 1963 husflidslærer
 1965 sløjdlærereksamen fra Dansk Sløjdlærerskole
 1968 lærereksamen fra Jonstrup Seminarium
 1968-1996 lærer på Kildemarkskolen og senere samtidig Herlufsholm Skole i Næstved
 1972-1996 timelærer i sløjd på Herlufsholm; fra 1987 overlærer og sovesalslærer.
 1972-1996 timelærer på Dansk Sløjdlærerskole
 1994 exam.pæd. i sløjd
 1996-2010 lektor i sløjd på Dansk Sløjdlærerskole
 1999 cand.pæd. i sløjd
 2005 Ph.D. i sløjd

Som sløjdlærer på Herlufsholm udviklede Illum sløjd til et meget omfattende fritidsfag for skolens kostelever. I et brev til rektor begrundede han sit ophør således: »Jeg synes ikke om den måde, du leder Skolen på«.

Bent Illum er især aktiv som trædrejer, og i hjembyen Næstved er man forvænt med hvert år at kunne finde et aftenskolekursus i trædrejning med Illum som instruktør.

På Danmarks Sløjdlærerforenings repræsentantskabsmøde i 2009 blev Bent Illum udnævnt til æresmedlem som anerkendelse og tak for et stort og ihærdigt arbejde for sløjd og for foreningen gennem mange år.

Bent Illum har skrevet artikler i tidsskriftet "Sløjd" og bøger inden for natur/teknik, vikingetid og middelalder og værkstedsordning ("Hvad et værksted kan bruges til, værkstedsordning").

Afhandlinger 
 Kandidatopgave i 1999 (vejledere: Willy Daniel og Mogens Nielsen): Otto Salomons didaktik og æstetik set fra det 21. århundrede af Bent Illum (§3-opgaven).
 Ph.D.-opgave i 2005: Det manuelle håndværksmæssige og læring – processens dialog.

Henvisninger 
 DPU.dk Kort selvbiografi
 Foto: Bent Illum i samlingen Sløjdhistoriske personer
 Lars Mathiessen: Nye Tider - men end lyser Skovklosters mure. - Herlufsholm 1934-1990. 

Skolefolk fra Danmark
Sløjd
Fichtelgebirge

Fichtelgebirge er en  bjergkæde  i den nordøstlige del af delstat Bayern i Tyskland. Den strækker sig fra dalen ved  floden  Main  til den tjekkiske grænse, hvor den går over i  Erzgebirge, som igen er en del af Böhmerwald. En del af området,  1020 km², er udlagt til Naturpark Fichtelgebirge.

Det højeste bjerg er Schneeberg på 1.051 meter over havet. Andre bjerge i kæden er:
Ochsenkopf (1024 m)
Platte (Steinwald) (946 m)
Kösseine (939 m)
Großer Kornberg (827 m)
Følgende floder har deres udspring i Fichtelgebirge: Weißer Main, Saale, Eger (tjekkisk: Ohře) og Fichtelnaab, som senere løber sammen  med Waldnaab. Ved foden af bjergene ligger byerne  Bayreuth og Hof.

Bjergene stiger brat i vest, mens de falder roligt  mod nord og syd.

Eksterne henvisninger 

  'Fichtelgebirgsverein's hjemmeside 

Bjerge i Tyskland
Bayern
Kirovsk (Murmansk oblast)

Kirovsk (russisk: Ки́ровск), tidligere kendt som Khibinogorsk (russisk: Хибиного́рск) indtil 1934, er en by på 31.000 indbyggere (2005).

Kirovsk blev grundlagt i 1929, som opfølgning på en ekspedition af den sovjetiske mineralog der i 1920erne havde fundet store mængder af apatit og nephelin i området. Den fik officiel status af by i 1931 og senere omdøbt Kirovsk efter bolsjevikken Sergej Kirov, som havde været ledende i planlægningen i udvindingen af mineralerne.

Kirovsk har den mest nordligt beliggende botanisk have og er et yndet skisportssted.

Venskabsbyer 
 Tornio (Finland)
 Ellivari (Sverige)
 Harstad (Norge)

Eksterne henvisninger 

 Polar botaniskhave
 Kort 

Byer i Murmansk oblast
Kjeld

Kjeld er et drengenavn, der er afledt af det nordiske Ketil, som oprindeligt havde formen "Kætil" eller "Ketill" og betyder "kedel", eventuelt "hjelm". På dansk forekommer endvidere formerne Keld, Kjell, Kell. Ifølge Danmarks Statistik bærer i 2007 lidt over 14.000 danskere et af disse navne.

Kendte personer med navnet 
Sankt Keld, dansk helgen.
Kjeld Abell, dansk dramatiker.
Keld Albrechtsen, dansk politiker.
Kjell Magne Bondevik, norsk politiker og tidligere statsminister.
Keld Bordinggaard, dansk fodboldspiller og -træner.
Keld Heick, dansk sanger og entertainer.
Kjeld Jacobsen, dansk skuespiller.
Kjeld Kirk Kristiansen, dansk forretningsmand.
Keld Markuslund, dansk skuespiller.
Kjeld Nørgaard, dansk skuespiller.
Kjeld Olesen, dansk politiker og tidligere minister.
Kjeld Petersen, dansk skuespiller og komiker.
Kjeld Rasmussen, dansk politiker og borgmester.

Navnet anvendt i fiktion 
 Kjeld Jensen er den frygtsomme og lidt langsomme person i Olsen-banden-filmene. Han spilles af Poul Bundgaard.

Noter 

Drengenavne

de:Kjeld
en:Kjeld
Identity, Tradition, Sovereignty

Gruppen for Identitet, Tradition og Suverænitet (Identity, Tradition, Sovereignty, forkt. ITS) var en politisk gruppe i Europa-Parlamentet.

Gruppen blev oprettet den 15. januar 2007 og medlemmerne betragter sig selv som højreekstremistiske, og har blandt andet modsat sig tyrkisk EU-medlemskab og indvandring. Gruppen omfattede 20 EU-parlamentarikere. Gruppens talsmand var franskmanden Bruno Gollnish fra Front National. 

Rumænerne Daniela Buruianä-Aprodu og Cristian Stanescu forlod 14. november 2007 gruppen, hvilket betød at den grundet Europa-Parlamentets mindstekrav om 20 medlemmer i en politisk gruppe, blev opløst.

Medlemmer
Partigruppen bestod af det europæiske parti Euronat:

Ekstern henvisning
ITS hjemmeside 

EU
Kodeteori

Kodeteori handler om at genskabe data, f.eks. fra en cd, hvor der måske er nogle enkelte bits, der ikke kan læses. Der er der et program, der genskaber data'erne.

Brændbare medier 
Kodeteori er en væsentlig del af det at læse en cd, da der ofte kan være forskellige former for støj og andet utøj på skiven, der problematiserer det at læse den for afspilleren.
James River (Virginia)

James er en flod i Virginia i USA. Den er 660 km lang, og afvander 27.019 km². Et område hvor der bor ca. 2,5 mio. mennesker (2000).

Geografi 
Floden James har sit udspring i Allegheny bjergene, nær Iron Gate hvor Cowpasture River og Jackson River løber sammen. På sin vej passerer den Virginias hovedstad Richmond og har udløb i Chesapeake Bay ved Hampton Roads.

Historie 
Indianerne kaldte floden for Powhatan River. De engelske kolonister opkaldte den efter den engelske konge James den første, som regerede da de byggede den første permanente koloni i Nordamerika – Jamestown – i 1607 ved flodens bredder.

Den øvre del af floden blev udforsket af pelshandlere, som blev sendt af sted af Abraham Wood i slutningen af det 17. århundrede.

Sejlads på floden spillede en vigtig rolle i det tidlige Virginias handelsliv og ved koloniseringen af det indre af landet. Grøntsager fra Piedmont og Great Valley områderne fragtedes ned ad floden til havnen i Richmond gennem flodhavne såsom Lynchburg, Scottsville, Columbia og Buchanan. Nedenfor vandfaldene ved Richmond havde mange plantager deres egne anlægsbroer og der var også havne og i nogle tilfælde jernbane i Warwick, Bermuda Hundred, City Point, Claremont, Scotland, Smithfield og Jamestown .

Borgerkrigen 
Under den amerikanske borgerkrig foregik der mange kamphandlinger i området omkring James River. En af Unionens hære fik endda navnet Army of the James. Et blodigt slag i 1864 foregik ved Bermuda Hundred, og krigens sidste slag foregik ved Appamattox, en biflod til James.

James River and Kanawha Canal 
James River blev også benyttet til transport af grønsager fra Ohio dalen. Kanalen mellem James River og Hanawha River blev bygget til denne transport. Inden kanalen var færdig i midten af 1800-årene kom jernbanen imidlertid til som et billigere og hurtigere alternativ. I 1880-erne blev Richmond and Allegheny Railroad lagt langs kanalens østlige træksti. I vore dage bruges denne jernbanelinie fortrinsvis til at transportere kul fra West Virginia til kulkajerne ved Newport News.

Flådens reserve 

En del af den amerikanske flådes reserve – kendt som spøgelsesflåden – ligger for anker på James River ved Mulberry Island og Fort Eustis nær Newport News.

Referencer 

 Chesapeake Bay Program Watershed Profile  James River

Litteratur 
 Heritage of the James River Talk by Ann Woodlief at James River Symposium, 1995
 James River Association 
 The River Where America Began – Bob Deans

Vandløb i USA
Vandløb i Virginia
Ernst-Kirchweger-Haus

Ernst-Kirchweger-Haus (EKH) er en bygning i Wiens 10. bezirk, Favoriten.

Siden den 23. juni 1990 har det været et socialt besættelsescentrum, som er hjemsted for immigranter og flygtninge, samfundsaktiviteter og politiske grupper.

Besætterne, som beskriver EKH som et "internationalt, multi-kulturelt, antifascistisk centrum", navngav bygningen efter Ernst Kirchweger; en tidligere koncentrationslejrbeboer og medlem af den antifascistiske modstandsbevægelse, som blev dræbt i 1965 af en højreorienteret demonstrant under en demonstration mod Taras Borodajkewycz (tidligere medlem af NSDAP).

I 2003 solgte ejeren af huset, Østrigs kommunistparti, EKH til et ejendomsmæglerfirma, og beboerne blev truet med udsættelse. Efter en lang kamp købte et firma, med tætte kontakter til de kommunale myndigheder i Wien, bygningen i juli 2005, og dermed lader truslen om udsættelse til at være overstået.

Se også
Ungdomshuset

Bygninger, konstruktioner og anlæg i Wien
Anarkisme
Ungdomskultur
Stedelijk Museum

Stedelijk Museum (direkte oversat Bymuseet) i Amsterdam, Holland, er et berømt museum for moderne kunst. Museet åbnede i 1895 på Museumspladsen ("Museumplein"), tæt på Rijksmuseum og Van Gogh-museet. Museumsbygningen undergik i 2007 renovering, hvorfor samlingerne blev udstillet i en bygning nær hovedbanegården. Stedelijk blev statens museum for moderne kunst i 1938 og i 1973 blev Van Gogh-museet skabt ved at udskille Van Gogh-samlingen fra museet. Museet havde 680.000 gæster i 2017. Det er blandet landets mest besøgte museer.

Samlingerne 
Stedelijk Museum har en af de rigeste samlinger af moderne kunst i verden. Sammen med malerier af alle store navne indenfor de moderne kunstretninger som impressionismen, fauvisme, kubisme og ekspressionisme har den bl.a. en unik samling af 29 malerier af Kazimir Malevich, en ligeså unik samling af De Stijl og COBRA-bevægelsen, malerier af Matisse, Chagall, Picasso, Newman en Rauschenberg og Warhol.

Bygningen 
Hovedbygningen blev bygget i årene 1891-1895 på Paulus Potterstraat for at huse de samlinger som Sophia Augusta Lopez Suasso de Bruyn havde skænket byen. Bygningen blev tegnet af A.W.Weissman, som var Amsterdams byarkitekt på det tidspunkt. Bygningen var oprindelig neo-renæssance, men efterfølgende renoveringer har fjernet meget af den rige udsmykning ved at fjerne mange af skulpturerne og dekorationen. 

Udstillingspladsen blev fordoblet ved den seneste renovering ved at en ny moderne bygning blev tilføjet den oprindelige. Den nye bygning er designet af et firma fra Amsterdam, Benthem Crouwel Architects.

Grundet det knap så gode indeklima vises de klassiske samlinger ikke (Chagall, Picasso og andre).

Eksterne links 

 Museets hjemmeside
 Hjemmeside for museets "projectspace"
 Stedelik Museum i Amsterdam – historie og samlinger.

Kunstmuseer i Nederlandene
Bygninger, konstruktioner og anlæg i Amsterdam
Museer etableret i 1874
Resaca de la Palma

Slaget ved Reseca de la Palma var en af de tidlige træfninger i den Mexicansk-amerikanske krig. Den amerikanske general Zachary Taylor gik til angreb på den mexicanske nord-armé Ejército del Norte under General Mariano Arista den 9. maj 1846.

Før slaget 
Efter skuffelserne i slaget ved Palo Alto den 8. maj valgte general Arista at trække hæren tilbage til en mere fordelagtig forsvarsstilling ved Reseca de la Palma – reseca er det spanske ord for en Wadi, en tør flodseng. Her afventede han Taylors næste skridt.

Om morgenen den 9. maj angreb Taylors 1.700 tropper den mexicanske hær, som i mellemtiden var vokset til 4.000 mand. Aristas omhyggeligt lagte planer for slaget forfejlede på grund af indbyrdes politiske kampe i det mexicanske officerskorps og vanskelighederne ved at kommunikere i det uvejsomme terræn på slagmarken.

Slaget 

Mexicanerne gjorde hård modstand, og en overgang så det ud til at den amerikanske hær ville lide nederlag, men så lykkedes det en styrke dragoner at angribe mexicanerne i flanken og fremtvinge en tilbagetrækning. To modangreb mod de amerikanske linjer blev afvist, hvorefter den mexicanske hær flygtede fra slagmarken. De efterlod et antal kanoner, Arista's skrivebord og sølvservice, fanerne fra Mexicos berømte Tampico Battaljon og anden bagage.

Efter slaget 
Forlegenheden, over at en næsten sikker sejr var blevet vendt til et nederlag, afstedkom at Arista blev afskediget som leder af Nordhæren, og at den mexicanske strategi blev alvorligt genovervejet.
På grund af korruption og indbyrdes stridigheder i den mexicanske regering lykkes det ikke at få opstillet en sammenhængende strategi i størstedelen af krigen, selv om hæren blev dygtigere og fik mere succes.

Slagmarken ligger i dag indenfor bygrænsen i Brownsville, Texas.

Referencer 
 Bauer, K. Jack The Mexican War, 1846–1848

Eksterne henvisninger 
 Resaca de la Palma Overblik på Palo Alto Battlefield National Historic Site NPS hjemmeside

Mexicansk-amerikanske krig
Begivenheder i 1846
NOW 19

Now (That's What I Call Music 19) er et dansk opsamlingsalbum udgivet 19. november 2007 i kompilation-serien NOW Music. Det er den første udgivelse i serien efter et års pause til fordel for NOW Hot Hits & Cool Tracks-serien.

Spor 
Private: "My Secret Lover"
TV2: "Randers Station"
Amy Winehouse: "Tears Dry on Their Own"
Maroon 5: "Wake Up Call"
Sugababes: "About You Now"
Sean Kingston: "Beautiful Girls"
Jamie Scott & The Town: "When Will I See Your Face Again"
Justin Timberlake: "Summerlove"
Beth Hart: "Over You"
Magtens Korridorer: "Pandora"
Nik & Jay: "Op På Hesten"
Nelly Furtado feat. Juanes: "Te Busqué"
Akon: "Sorry, Blame It on Me"
Bryan Rice: "Good News"
Anna David: "Chill"
Kate Nash: "Foundations"
KNA Connected: "Jeg Er Din Radio"
The Fray: "Over My Head"
Kleerup feat. Robyn: "With Every Heartbeat"
Alphabeat: "Fantastic 6"

Eksterne henvisninger 
Now That's What I Call Music! 19 front- og backcover

Album fra 2007
NOW Music
Wiener Musikverein

Wiener Musikverein (eller Haus des Wiener Musikvereins, tysk for "Wiens Musikforenings Hus") er et traditionsrigt koncerthus i Wien. I denne bygning befinder der sig den berømte Große (Goldene) Musikvereinssaal (den gyldne sal), der gælder for at være en af de smukkeste sale, og med den bedste klang, i verden. Bygningen er beliggende i 1. bezirk, Innere Stadt.

I den gyldne sal spilles hvert år den 1. januar Nytårskoncerten, der transmitteres til det meste af verden, og hvor der spilles wienermusik.

Historie 
I 1812 blev Selskabet for musikvenner i Wien grundlagt af Joseph Sonnleithner. I 1832 arrangerede de koncerter i en sal, der med plads til kun 700 mennesker snart blev for lille. I 1863 skænkede kejser Franz Josef selskabet et areal over for Karlskirche. I planlægningen blev den danske arkitekt Theophilus Hansen engageret. Der skulle bygges to sale: én til orkestre og én til kammermusik. Selve byggearbejdet blev udført af det til Wien hørende firma Anton Wasserburger. De sten, der blev brugt, blev lavet i mindre byer i Burgenland og Niederösterreich.

Med en festlig koncert blev huset åbnet 6. januar 1870, og kritikken var meget positiv, især over for den gode akustik i den Gyldne Sal. Også den lille sal, der i 1937 blev opkaldt efter Johannes Brahms, blev rost for dens egenskaber som kammermusiksal.

I 2002 blev fire ekstra sale tilføjet anlægget. Disse benyttes til prøver, konferencer, workshops og modtagelse samt til at udnytte nutidens teknik bedst muligt. Tilføjelsen skulle oprindeligt være sponsoreret af den amerikanske musikpatron Alberto Vilar, men udgifterne endte med at blive delt mellem ham og og den østrigsk-canadiske erhvervsleder Frank Stonach.

Klassisk musik
Musikverein
Wienercafé

En wienercafé (tysk: Wiener Kaffeehaus) er et kaffehus, der har en vigtig og traditionel rolle i Wiens kultur.

Unikke træk 

Ulig mange andre steder i verden er det normalt i Wien for en gæst at komme alene og sidde i flere timer i en af de mange cafeer i Wien blot for at slappe af og læse dagens aviser. Sammen med kaffen bliver der serveret et glas koldt vand fra hanen, og hvis kunden bliver i lang tid, vil et nyt glas vand blive serveret, uden at kunden behøver at bede om det.

I det sene 19. og tidlige 20. århundrede blev ledende forfattere tiltrukket af atmosfæren omkring wienercafeerne og kom ofte for at mødes, udveksle tanker eller skrive. Litteratur forfattet i cafeerne benævnes ofte som kaffehuslitteratur, og derfor benævnes forfatterne kaffehuspoeter. Det kendte blad Die Fackel af Karl Kraus siges primært at være skrevet på cafeer. Andre kaffehuspoeter er Arthur Schnitzler, Alfred Polgar, Friedrich Torberg og Egon Erwin Kisch. Den berømte forfatter og digter Peter Altenberg fik endog sin post leveret til sin yndlingscafé, Café Central. 

Møblerne kan variere fra komfortable, bløde til kolde, moderne og stilfulde. Det klassiske look inkluderer Michael Thonet-stole og marmorbordplader.

Mange cafeer tilbyder små måltider som pølser eller desserter som kager og tærter.

I mange klassiske caféer bliver der spillet klavermusik om aftenen, og der bliver afholdt litteraturoplæsninger og lignende. I de varmere måneder kan gæsterne sidde udenfor i såkaldte Schanigartener.

Historie 
Legenden fortæller, at soldater fra det polsk-habsburgske regiment fandt sække med underlige bønner, da de befriede Wien efter den anden tyrkiske belejring af Wien. Først troede de, at disse bønner var kamelføde og ville brænde dem, men den polske kong Johan III Sobieski gav bønnerne til officeren Franciszek Jerzy Kulczycki, som oprettede det første kaffehus. Efter nogle eksperimenter tilføjede han noget sukker og mælk, og traditionen for wienercafeerne var født.

Cafe
Georg Sarauw (arkæolog)

Georg Frederik Ludvig Sarauw (12. november 1862 i Petersværft ved Kalvehave – 17. februar 1928 i Göteborg) var en dansk-svensk arkæolog og museumsmand.

Han var søn af skovrider Conrad Sarauw og var bror til sprogforskeren Christian Sarauw (1865-1925). Sarauw blev student 1881 fra Herlufsholm og gennemførte året efter filosofikum. Efter en studierejse 1883-84 til München, Rostock, Berlin og Paris blev han forstkandidat 1888. Han betrådte dog ikke den praktiske løbebane, men fortsatte sine naturvidenskabelige studier, særlig plantefysiologi, og fik 1892 Videnskabernes Selskabs guldmedalje
for en afhandling om bøgens svamperødder.

Fra 1894 var han tilknyttet den forhistoriske afdeling ved Nationalmuseet i København. Dette skyldtes, at Sarauws komptencer var nyttige, dels ved undersøgelsen af trærester fra oldtiden, dels på grund af de nyligt opdagede korn og kornaftryk i bronzealderens lerkar. Sophus Müller ønskede en botanisk uddannet mand knyttet til museet, og Sarauw blev anbefalet af overførster P.E. Müller.

Han deltog i udgravningen af en boplads fra ældre stenalder i Maglemose (Mullerup Mose) ved Tissø. Denne udgravning har givet kulturen navn: maglemosekulturen. Siden studerede han arkæologi ved Uppsala Universitet og blev i 1912, grundet uoverensstemmelser med Nationalmuseets direktør, Sophus Müller, der ikke kunne tolere at andre end ham selv bedrev forskning, ved hjælp af den svenske rigsantikvar, Oscar Montelius mellemkomst ansat ved den nyoprettede arkæologiske afdeling ved Göteborg Museum, hvor han blev frem til sin død.

Han er begravet i Göteborg. Der findes et posthumt maleri af Arvid Jorn 1932 (Göteborg Museum).

Bibliografi i udvalg 
 Sarauw, G.F.L. (1893) Rodsymbiose og Mykorrhizer. Botanisk Tidsskrift 18.
 Sarauw, G.F.L. (1898) Lyngheden i Oldtiden. Iagttagelser fra Gravhøje. Aarbøger for nordisk Oldkyndighed og Historie, 1898: 69-124.
 Sarauw, G.F.L. (1903) En Stenaldersboplads i Maglemose ved Mullerup – sammenholdt med beslægtede fund. Resumé: Études sur le premier âge de la pierre du Nord de l'Europe. Aarbøger for nordisk Oldkyndighed og Historie 1903. Tysksproget oversættelse i Prähistorische Zeitschrift 1911. Google Books
 Sarauw, G.F.L. & Johan Alin (1923) Götaälvsområdets fornminnen. Skrifter utgivna till Göteborgs stads trehundraårsjubileum genom jubileumsutställningens publikationskommitté, bd. 3. 370 s.

Litteratur 
 Albrectsen, Erling: Fra hukommelsens myretue, Odense Universitetsforlag 1988.

Fodnoter

Eksterne henvisninger 
 

Botanikere fra Danmark
Arkæologer fra Danmark
Arkæologer fra Sverige
Museumsfolk fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Georg 1
Museumsfolk fra Sverige
Alumni fra Københavns Universitet
Private

Private er en popmusiktrio, der blev dannet i 2006 af den danske producer og sanger Thomas Troelsen, sammen med guitaristen Asger Tarpgaard og sangerinden Tanja Simonsen. Alle tre medlemmer har tidligere været med i den danske popgruppe Superheroes. Musikken er med tydelige referencer til 1980'er-poppen. Thomas Troelsen har udtalt at der i alt frem til 2010 vil blive udgivet 6 albums, hvor halvdelen er fra Private Party. Der er udgivet et album fra Private Party, som er et remix album af My Secret Lover. Sangerinden Tanja har været Soulshocks medhjælper i bootcamp programmerne X-Factor 2010, og Thomas Troelsen var Remees medhjælper i samme program.

Diskografi

Album

Remix Album 
 Private Party (2008)

Singler

Noter

Eksterne henvisninger 
 Private Officielle hjemmeside 

 
Musikgrupper fra 2006
Første Wienerskole

Første Wienerskole er et navn, der nogengange gives til en samling af komponister af klassisk musik, der skrev i wienerklassicismen i slutningen af det 18. århundrede i Wien. Disse komponister inkluderer Wolfgang Amadeus Mozart, Joseph Haydn,  Ludwig van Beethoven og Franz Schubert.

Betegnelsen blev opfundet set i bakspejlet og som et resultat af Anden Wienerskole, som var en benævnelse, der blev vedhæftet en gruppe omkring Arnold Schönberg i Wien i begyndelsen af det 20. århundrede.

Selvom, Schubert undtaget, disse komponister kendte hinanden er der ingen tegn på, at de på nogen måde arbejdede sammen i et forsøg på at udføre en slags manifestation i stil med, hvad Anden Wienerskole eller Les Six gjorde. Betegnelsen "skole" er derfor lidt malplaceret, men altså en medfølge af Anden Wienerskole.

Forsøg på at udvide Første Wienerskole så den også inkluderer senere komponister såsom Anton Bruckner, Johannes Brahms og Gustav Mahler er blot journalistiske og har aldrig stemt overens med akademisk musikvidenskab.

Wienerklassikkens komponister
Kultur i Wien